Apstiprināti:
Ar 2025.gada 5.februāra Jelgavas novada pašvaldības Nomas un apbūves tiesību 
izsoļu komisijas lēmumu
(Protokols  Nr. JNP/2-55.1/25/2 )

KAFIJAS ( DZĒRIENU) AUTOMĀTA TIRDZNIECĪBAS VIETAS, 
KAS ATRODAS  
KALNCIEMA VIDUSSKOLA, VALGUNDES PAGASTĀ, JELGAVAS NOVADĀ,                                                    
NOMAS IZSOLES NOTEIKUMI

1. Vispārīgie noteikumi.
1.1. Izsole tiek organizēta saskaņā ar Ministru kabineta 2018.gada 20.februāra noteikumiem Nr.97 „Publiskas personas mantas iznomāšanas noteikumi”.
1.2. Izsoli organizē un veic Jelgavas novada pašvaldības Nomas un apbūves tiesību izsoļu komisija (turpmāk- Izsoļu komisija).
1.3. Izsoles veids - elektroniska izsole ar augšupejošu soli. Izsoles mērķis - izvēlēties nomnieku, kurš piedāvās iespējami augstāko nomas maksu. 
1.4. Sludinājums par elektronisko izsoli tiek publicēts Latvijas Republikas oficiālajā izdevumā “Latvijas Vēstnesis”, Jelgavas novada pašvaldības tīmekļa vietnē www.jelgavasnovads.lv  un Elektronisko izsoļu vietnē https://izsoles.ta.gov.lv.
1.5. Kontaktpersona par izsoles noteikumiem: Vaiva Laimīte, tel:29481067, e-pasts: vaiva.laimite@jelgavasnovads.lv.
1.6. Izsoles objekts: nomas tiesības uz nenorobežotas telpas daļu, ne lielāku par 3 m2, viena kafijas (dzērienu) automāta izvietošanai un apkalpošanai  Kalnciema vidusskola, Valgundes pagastā, Jelgavas novadā (ēkā ar kadastra apzīmējumu 54860070404001 pirmā stāva gaitenī) (turpmāk - Objekts). 
1.7. Nomas līguma termiņš: 2030.gada 31.decembris.
1.8. Kafijas automāta izvietošana, apkalpošana un lietošana ir pieejama tikai darba laikā, kad ir atvērta skola. 
1.9. Kafijas automāta izvietošanas vietu pretendents var apskatīt darba dienās, iepriekš saskaņojot ar Ivitu Saldavu, tel.nr. 29595771.
1.10. Izsoles dalībniekam pirms izsoles ir jāsamaksā izsoles nodrošinājums 10% apmērā no izsoles sākumcenas - 20 EUR (divdesmit euro) t.i., 2 EUR (divi euro). Nodrošinājuma samaksa veicama Jelgavas novada pašvaldības, reģ.Nr.90009118031, kontā bankā: SWEDBANK, konta Nr.LV26HABA0551030341246, ar norādi: „Kafijas automāta vietas nomas Kalnciema vidusskolā, Valgundes pagastā, izsoles nodrošinājums”. 
1.11. Izsoles uzvarētāja iemaksātais nodrošinājums tiek ieskaitīts nomas maksā, bet Izsoles dalībniekiem, kas izsolē neuzvarēja, tas tiek atmaksāta 14 (četrpadsmit) dienu laikā no Izsoles noslēguma dienas. 

2. Izsoles sākumcena, solis.
2.1. Izsoles (nomas maksas) sākumcena: 20 EUR (divdesmit eiro) mēnesī bez pievienotās vērtības nodokļa (PVN). PVN tiek aprēķināts saskaņā ar Latvijas Republikas normatīvajos aktos noteikto likmi. 
2.2. Izsoles solis: 2 EUR (divi euro).

3. Izsoles dalībnieki.
3.1. Par izsoles dalībnieku var kļūt ikviena persona, kas reģistrēta Uzņēmumu reģistrā vai līdzvērtīgā reģistrā ārvalstīs normatīvajos aktos noteiktajā kārtībā pārtikas aprites jomā, kura ir tiesīga sniegt attiecīgos pakalpojumus, kura līdz reģistrācijas brīdim ir iemaksājusi šo Noteikumu 1.10.punktā noteikto nodrošinājumu un ir autorizēta dalībai izsolē, un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tā reģistrēta, tajā skaitā valsts sociālās apdrošināšanas iemaksu parādi, kas kopumā pārsniedz 150 EUR, kā arī maksājumu (nodokļi, nomas maksājumi utt.) parādu attiecībā pret Jelgavas novada pašvaldību (turpmāk - Iznomātājs).
3.2. Izsoles dalībniekam nedrīkst būt pasludināta maksātnespēja, tam nav uzsākts likvidācijas process, tā saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

4. Izsoles pretendentu reģistrācija Izsoļu dalībnieku reģistrā
4.1. Pretendentu reģistrācija notiek no 2025.gada 17.februāra pl.13.00 līdz 2025.gada  27.februārim pl.23.59 elektronisko izsoļu vietnē https://izsoles.ta.gov.lv uzturētā izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevumā “Latvijas Vēstnesis”.
4.2. Izsoles pretendenti – fiziskas personas, kuras vēlas savā vai cita vārdā vai juridiskās personas vārdā pieteikties izsolei, elektronisko izsoļu vietnē https://izsoles.ta.gov.lv norāda:
4.2.1. Fiziska persona: 
4.2.1.1. Vārdu, uzvārdu; 
4.2.1.2. Personas kodu vai dzimšanas datumu (persona, kurai nav piešķirts personas kods); 
4.2.1.3. Kontaktadresi; 
4.2.1.4. Personu apliecinoša dokumenta veidu un numuru;
4.2.1.5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa); 
4.2.1.6. Personas papildu kontaktinformāciju – elektroniskā pasta adresi un tālruņa numuru (ja tāds ir). 
4.2.2. Fiziska persona, kura pārstāv citu fizisku vai juridisku personu, papildus punktā norādītajam, sniedz informāciju par: 
4.2.2.1. Pārstāvamās personas veidu;
4.2.2.2. Vārdu, uzvārdu fiziskai personai vai nosaukumu juridiskai personai;
4.2.2.3. Personas kodu vai dzimšanas datumu (ārzemniekam) fiziskai personai;
4.2.2.4. Kontaktadresi; 
4.2.2.5. Personu apliecinoša dokumenta veidu un numuru fiziskai personai; 
4.2.2.6. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
4.2.2.7. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
4.3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
4.4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem. 
4.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
4.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē septiņu dienu laikā, izmantojot elektronisko izsoļu vietnē pieejamo rīku.
4.7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
4.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
4.9. Izsoles pretendents netiek reģistrēts, ja:
4.9.1. nav vēl iestājies vai ir beidzies pretendentu reģistrācijas termiņš;
4.9.2. ja nav izpildīti visi šo Noteikumu 4.2.1.punktā vai 4.2.2.punktā minētie norādījumi;
4.9.3. konstatēts, ka pretendentam ir izsoles Noteikumu 3.1.punktā minētās parādsaistības.
4.10. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.

5.  Izsoles norise
5.1. Izsole sākas elektronisko izsoļu vietnē https://izsoles.ta.gov.lv 2025.gada 17.februārī pl.13.00 un noslēdzas 2025.gada 10.martā pl.13.00.
5.2. Izsolei autorizētie dalībnieki drīkst izdarīt solījumus visā izsoles norises laikā. 
5.3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm. 
5.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darba dienas pulksten 13:00.
5.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.
5.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē. 
5.7. Pēc izsoles slēgšanas sistēma automātiski sagatavo izsoles aktu, kuru Izsoļu komisija apstiprina 7 (septiņu) dienu laikā. 
5.8. [bookmark: _Hlk123212556]Izsoles uzvarētāja iemaksātā nodrošinājuma nauda tiek ieskaitīta nomas maksā, bet Izsoles dalībniekiem, kuri piedalījušies izsolē, bet nav nosolījuši nomas tiesības,                    14 (četrpadsmit) dienu laikā no Izsoles noslēguma dienas izsoles nodrošinājums tiek atmaksāts – kredītiestādes kontā, kuras numurs norādīts norēķinu rekvizītos, elektronisko izsoļu vietnē https://izsoles.ta.gov.lv.
5.9. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

6. Līguma slēgšana un norēķinu kārtība.
6.1. Nomas tiesību nosolītājam 3 (trīs) darba dienu laikā pēc izsoles noslēguma dienas tiek nosūtīts priekšapmaksas rēķins par nosolīto summu.
6.2. Izsoles uzvarētājam ir pienākums samaksāt tā piedāvāto augstāko nomas maksu (atņemot tā samaksāto nodrošinājumu) 10 (desmit) dienu laikā no izsoles noslēguma dienas, tās iemaksu veicot Iznomātāja kontā, kas norādīts nosūtītajā priekšapmaksas rēķinā.
6.3. Iznomātājs ar izsoles uzvarētāju noslēdz nomas līgumu 20 (divdesmit) dienu laikā no izsoles rezultātu apstiprināšanas. Nomas līgums tiek noslēgts atbilstoši nomas līguma projektam, kas pievienots šiem noteikumiem kā 2.pielikums.   
6.4. Ja izsoles uzvarētājs noteikumu 6.1.punktā noteiktajā termiņā nav veicis pilnas nomas maksas samaksu, tas zaudē iesniegto nodrošinājumu (1.10.punkts) un Izsoļu komisija rakstveidā informē izsoles dalībnieku, kurš nosolījis nākamo augstāko nomas maksu. 
6.5. Izsoles dalībniekam, kurš nosolījis nākamo augstāko nomas maksu, ir tiesības                     14 (četrpadsmit) dienu laikā no paziņojuma saņemšanas dienas, rakstveidā paziņot Izsoļu komisijai par vēlmi nomāt objektu par paša nosolīto augstāko nomas maksu. Izsoļu komisija pieņem jaunu lēmumu par izsoles rezultātiem un nākamās augstās nomas maksas nosolītājam ir pienākums veikt tās samaksu 10 (desmit) dienu laikā no Izsoļu komisijas lēmuma spēkā stāšanās dienas.

7. Izsoles rezultātu apstiprināšana.
Izsoles rezultātus apstiprina Izsoļu komisija ne vēlāk kā 7 (septiņu) darba dienu laikā pēc tam, kad nosolītājs iemaksājis Jelgavas novada pašvaldības norādītajā kontā nosolīto summu. 

8. Nenotikušas izsoles.
8.1. Izsoļu komisija pieņem lēmumu par izsoles atzīšanu par nenotikušu:
8.1.1. ja uz izsoli nav autorizējies neviens dalībnieks;
8.1.2. ja izsole bijusi izziņota, pārkāpjot šos noteikumus vai Publiskas personas mantas iznomāšanas noteikumu nosacījumus;
8.1.3. ja tiek noskaidrots, ka nepamatoti noraidīts kāda dalībnieka piedalīšanās izsolē vai nepareizi noraidīts kāds pārsolījums;
8.1.4. ja neviens no izsoles dalībniekiem, kurš atzīts par nosolītāju, neveic nomas maksas samaksu šajos noteikumos norādītajā termiņā.
8.2. Ja izsole, pamatojoties uz šo noteikumu 8.1.2., un 8.1.3.punktu, atzīta par nenotikušu, Izsoļu komisija nedēļas laikā paziņo par to visiem izsoles dalībniekiem un atmaksā nodrošinājumu. 

9. [bookmark: _Hlk130549178]Īpašie noteikumi.
9.1. Kafijas automāta izvietošanai un darbības nodrošināšanai nepieciešamos ieguldījumus jāveic nomniekam pašam, pēc saviem ieskatiem, un Iznomātājs Nomniekam tos nekompensē.
9.2. Nomniekam nav tiesību nodot nomas vietu vai tā daļu apakšnomā trešajām personām.
9.3. Kafijas automātu nomniekam jāuzstāda ne vēlāk kā 5 (piecu) darba dienu laikā pēc nomas līguma noslēgšanas.
9.4. Papildus nomas maksai nomnieks atsevišķi maksā Iznomātājam maksu par patērēto elektroenerģiju saskaņā ar Iznomātāja izrakstīto rēķinu.
9.5. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
9.6. Izsoles pretendentam un izsoles dalībniekam visi maksājumi jāveic tikai no sava kredītiestādes konta.
9.7. Izsoles pretendenti, dalībnieki piekrīt, ka Jelgavas novada pašvaldība veic personas datu apstrādi, pārbaudot izsoles pretendentu atbilstību šo noteikumu 3.1., 3.2. punktam.

10. Sūdzības par izsoles komisijas darbībām
10.1. Izsoles dalībniekiem ir tiesības Izsoles komisijas lēmumu vai faktisko rīcību apstrīdēt Jelgavas novada pašvaldības Administratīvo aktu strīdu komisijā 7 (septiņu) dienu laikā no Izsoles dienas.
10.2. Visā, kas nav atrunāts Izsoles noteikumos, jāvadās saskaņā ar Publiskas personas mantas iznomāšanas noteikumu nosacījumiem.

11. Izsoles noteikumu pielikumi
Izsoles noteikumiem pievienots Nomas līguma projekts, kafijas automāta izvietojuma plāns ēkā ar kadastra apzīmējumu 54860070404001 un Nodošanas - pieņemšanas akta projekts.




Nomas un apbūves tiesību izsoļu komisijas priekšsēdētāja			M.Stešanova
